JORDI CASANOVAS

(Vilafranca del Penedès, 1978)

Dramaturg, director i productor teatral.

Ha escrit més de quaranta textos teatrals, entre els quals destaquen: Immunitat (La Villarroel, 2022), Alguns dies d’ahir (La Villarroel, 2021), Jauría (Teatro Kamikaze, 2019), Idiota (Sala Muntaner, 2015), Vilafranca (Teatres amics / Teatre Lliure, 2015), Ruz-Bárcenas (Teatro del Barrio, 2014), Una història catalana (TNC, juny 2011/2013), Pàtria (Teatre Lliure, 2012) o Un home amb ulleres de pasta (Sala Flyhard, 2010).

Ha obtingut els premis: Ciutat de València 2006, per Estralls; Ciutat d’Alcoi 2005, per Beckenbauer; Marqués de Bradomín 2005, per Andorra; Josep Robrenyo 2002, per Les millors ocasions; Premi Butaca al millor text teatral 2009, per La revolució; Premi Time Out millor obra 2011, per Un home amb ulleres de pasta; Premi Butaca al millor text teatral 2011, per Una història catalana; Premi Ciutat de Barcelona 2012; Premi Butaca al millor text teatral 2016, per Vilafranca, un dinar de festa major; Premi Max 2020, per Jauría, i Premi Nacional de Cultura 2022.

Ha produït i ha dirigit diverses obres teatrals d’autoria catalana contemporània i n’ha impulsat diversos projectes de difusió com el torneig de dramatúrgia, la Sala Flyhard o la productora Hause&Richman.

MARIA PICASSÓ

(Manresa, 1983)

Il·lustradora i caricaturista. Arquitecta de formació i dibuixant de vocació, aviat va optar per la il·lustració a jornada completa.

Amb una trajectòria prou heterogènea quant a suports i clients, s’ha especialitzat en il·lustració editorial, comercial i caricatura, destacant la seva feina en cobertes de llibre i cartelleria.

En la seva faceta de caricaturista, destil·la les faccions de cada personatge fins a obtenir-ne l’essència més geomètrica.

Col·labora periòdicament a la revista ICON (El País) i al diari El Correo. Ha treballat pel diari Ara, Sàpiens, Panenka, Washington Post i Los Angeles Times, entre altres publicacions.