### ESCENA 12

LIA Pregunta:

Voleu iniciar la sessió?

CINC És la mateixa pregunta que ens ha fet al principi!

LIA Teniu seixanta segons.

Voteu.

Es miren.

Senyal acústic INICI. Comença el compta enrere.

QUATRE Ara ja ho hem pogut parlar. Ara ja sabem quines han estat les experiències viscudes de cada un i cada una de nosaltres… i com ens han afectat.

(Pausa breu.)

Ja podem decidir si acceptem les condicions inicials.

QUATRE prem el polsador vermell.

DOS també ho fa.

SIS de seguida s’hi apunta.

CINC pitja el vermell.

TRES també ho fa.

Falta només UN.

QUATRE Salvador.

UN Què?

QUATRE Encara no has votat.

UN No sé què he de votar.

QUATRE Totes les altres… hem votat que no.

UN Potser l’algoritme ho hauria fet millor que nosaltres.

QUATRE Deixaries en mans d’un algoritme valorar la vida d’aquestes persones només a partir de les seves dades, de les seves xifres o dels seus actes passats?

Queden pocs panells encesos.

TRES Queden vuit segons.

Finalment UN prem el polsador vermell.

Senyal acústic FINAL.